യാത്രക്കാരുടെ ശ്രദ്ധക്ക്, എടപ്പാള് ടൗണില് ഗതാഗത പരിഷ്കാരം എടപ്പാള്: ടൗണില് ഗതാഗത പരിഷ്കരണത്തിന് രൂപംനല്കി. കെ.ടി. ജലീല് എം.എല്.എയുടെ അധ്യക്ഷതയില് ചേര്ന്ന ട്രാഫിക് െറഗുലേറ്ററി കമ്മിറ്റിയിലാണ് തീരുമാനം. പട്ടാമ്ബി റോഡ് ഒഴികെ മറ്റു മൂന്ന് റോഡുകളിലും നിലവില് വാഹന പാര്ക്കിങ് രീതി പൊളിച്ചെഴുതി. ഈ റോഡുകളില് നിലവിലെ ബസ്, ടാക്സി ഓട്ടോ, സ്റ്റാന്ഡുകള് മാറ്റിസ്ഥാപിക്കാന് തീരുമാനിച്ചു.പാലത്തിെന്റ 100 മീറ്റര് ഭാഗത്ത് കടകള്ക്ക് മുന്നില് ഒരുവിധ സ്വകാര്യ വാഹനങ്ങളും നിര്ത്തിയിടാന് പാടില്ല. പാലത്തിന് താഴെ ഉയരം കൂടിയ ഭാഗത്ത് വ്യാപാര സ്ഥാപനങ്ങളിലേക്ക് സാധനങ്ങള് ഇറക്കുന്ന വലിയ വാഹനങ്ങള്ക്ക് നിര്ത്തിയിടാം. ഇതിന് പിന്വശത്തായി വ്യാപാര സ്ഥാപനങ്ങളിലേക്ക് വരുന്ന ഉപഭോക്താക്കള്ക്ക് മാത്രം പാര്ക്ക് ചെയ്യാം. നിശ്ചിത സമയം മാത്രമേ പാലത്തിന് താഴെ വാഹനം പാര്ക്ക് ചെയ്യാന് അനുമതിയുള്ളൂ. ദീര്ഘദൂര യാത്രികര് ഒരു കാരണവശാലും പാലത്തിന് താഴെ വാഹനം നിര്ത്തിയിട്ട് പോകാന് പാടില്ല. ഇതിനായി പൊലീസ് പരിശോധന ഉണ്ടാകും. മേല്പാലം ഉദ്ഘാടനം ചെയ്ത ശേഷം ഗതാഗത പരിഷ്കാരം നടപ്പാക്കും. ഇതിന് മുന്നോടിയായി സിബ്രലൈന് പാര്ക്കിങ് ബോര്ഡ്, സൈന് ബോര്ഡ് എന്നിവ സ്ഥാപിക്കും. വ്യാപാര ഭവനില് ചേര്ന്ന യോഗത്തില് വട്ടംകുളം ഗ്രാമപഞ്ചായത്ത് പ്രസിഡന്റ് കഴുങ്ങില് മജീദ്, എടപ്പാള് പഞ്ചായത്ത് പ്രസിഡന്റ് സി.വി. സുബൈദ, ജില്ല പഞ്ചായത്തംഗം പി.പി. മോഹന്ദാസ്, ചങ്ങരംകുളം സി.ഐ ബഷീര് ചിറക്കല്, വ്യാപാരി, ഓട്ടോ ടാക്സി, ചുമട്ടുതൊഴിലാളി, രാഷ്ട്രീയ പാര്ട്ടി പ്രതിനിധികള് എന്നിവര് സംബന്ധിച്ചു. യോഗത്തിന് മുമ്ബ് എം.എല്.എയുടെ നേതൃത്വത്തില് നാല് റോഡുകളിലെ നിലവിലെ സ്ഥിതി പരിശോധിച്ചു. നാല് റോഡുകളിലെയും പരിഷ്കാരം ഇങ്ങനെ... കുറ്റിപ്പുറം റോഡ്: നിലവിലെ ബസ് സ്റ്റോപ്പില് ഒരേസമയം രണ്ട് പ്രാദേശിക സര്വിസ് ബസുകള്ക്ക് മാത്രം നിര്ത്തിയിടാം. എമിറേറ്റിസ് മാളിന് സമീപം ഒരേസമയം ഒരോ കെ.എസ്.ആര്.ടി.സി, ദീര്ഘദൂര ബസുകള്ക്ക് നിര്ത്തിയിടാന് അനുമതി നല്കും. മാളിന് മുന്വശത്ത് റെഹാന് കണ്ണാശുപത്രി റോഡിന് സമീപമായി എട്ട് ഓട്ടോകള്ക്കും രണ്ട് ഗുഡ്സ് ഓട്ടോകള്ക്കും പാര്ക്ക് ചെയ്യാം.തൃശൂര് റോഡ് ആലുക്ക ഗോള്ഡ് പാലസിന് സമീപത്തെ ബസ് സ്റ്റോപ് 25 മീറ്റര് മുന്നിലേക്ക് മാറ്റി സ്ഥാപിക്കും. ഇവിടെ പ്രാദേശിക ബസുകള്ക്ക് മാത്രം നിര്ത്തിയിടാന് അനുമതി. നേതാജി റോഡ് കഴിഞ്ഞുള്ള ഭാഗത്ത് ദീര്ഘദൂര, കെ.എസ്.ആര്.ടി.സി ബസുകള്ക്ക് അനുമതി. ഈ റോഡ് മറുവശത്ത് എട്ട് ഓട്ടോകള്ക്കും രണ്ട് ഗുഡ്സ് ഓട്ടോക്കും നിര്ത്തിയിടാം. പെട്രോള് പമ്ബിന് സമീപത്തായി നിലവില് പാര്ക്ക് ചെയ്യുന്ന ടാക്സികള്ക്ക് തുടരാം.പൊന്നാനി റോഡ് ഗോള്ഡന് ടവറിന് സമീപത്ത് ബസുകള് നിര്ത്തിയിടണം. ഇതിനോടൊപ്പം ആറ് ഓട്ടോകള്ക്ക് അനുമതി. പട്ടാമ്ബി റോഡ് ബസുകള്ക്ക് നിലവിലെ സ്ഥലത്തുതന്നെ നിര്ത്തിയിടാം.12 ഓട്ടോകള്ക്ക് മാത്രമേ നിര്ത്തിയിടാന് അനുമതിയുള്ളൂ. ഇതിന് പിറകിലായി രണ്ട് ഗുഡ്സ് ഓട്ടോകള്ക്കും പാര്ക്ക് ചെയ്യാം.